Θανάσης Ανδρούτσος

Ο **Θανάσης Ανδρούτσος** (Μαρούσι, 6 Μαΐου 1997) είναι Έλληνας διεθνής ποδοσφαιριστής, που αγωνίζεται ως δεξιός οπισθοφύλακας για τον ΟΦΗ.

## Συλλογική καριέρα
### Ολυμπιακός Πειραιώς
#### Ακαδημίες
Ο Θανάσης Ανδρούτσος ανήκει στον Ολυμπιακό για πάνω από δέκα χρόνια. Μέχρι το 2015, αγωνιζόταν στις ακαδημίες του Ολυμπιακού, ως επιθετικός και μάλιστα είχε βγει και ο πρώτος σκόρερ της Σούπερ Λιγκ Κ20, το 2015. Τον Σεπτέμβριο του 2015, η ΠΑΕ Ολυμπιακός έδωσε σε εννέα ποδοσφαιριστές της Κ20, επαγγελματικό συμβόλαιο, μεταξύ αυτών ο Ανδρούτσος, καθώς και οι Γιώργος Μανθάτης και Παναγιώτης Ρέτσος.

#### 2016-17
Με τον ερχομό του Πάουλο Μπέντο στον Ολυμπιακό, 4 νεαροί ποδοσφαιριστές, εξ αυτών και Ανδρούτσος, εντάχθηκαν κανονικά στην πρώτη ομάδα. Το ντεμπούτο του με την πρώτη ομάδα του Ολυμπιακού πραγματοποιήθηκε σε ευρωπαϊκό αγώνα, στις 18 Αυγούστου 2016, στην εκτός έδρας νίκη (0-1) εναντίον της Αρούκα, για το Europa League.  Συνολικά αγωνίστηκε σε πέντε ευρωπαϊκούς αγώνες εκείνη τη χρονιά, όλες στο Europa League.

Το ντεμπούτο του στο πρωτάθλημα πραγματοποιήθηκε στις 26 Οκτωβρίου 2016, απέναντι στον Πλατανιά σε έναν αγώνα κυπέλλου Ελλάδας, το οποίο είχε λήξει 3-0 υπέρ του Ολυμπιακού και ο ίδιος είχε περάσει στο 78' ως αλλαγή, αντικαθιστώντας τον Αλαιξί Ρομαό.  Στις 4 Δεκεμβρίου 2016 έκανε και το ντεμπούτο του στη Σούπερ Λιγκ, εναντίον του Λεβαδειακού,  στη νίκη του Ολυμπιακού με 4-0, όπου είχε περάσει στο 74' στη θέση του Αντρέ Μάρτινς.  Συνολικά, ο Ανδρούτσος αγωνίστηκε σε 17 αγώνες της Σούπερ Λιγκ, ενώ πέτυχε κι ένα γκολ. Στο Κύπελλο έκανε 8 εμφανίσεις. Το πρώτο του γκολ στην πρώτη ομάδα το πέτυχε στις 11 Φεβρουαρίου 2017, απέναντι στη Λάρισα, στη νίκη με 2-0 του Ολυμπιακού. Το συγκεκριμένο γκολ επετεύχθη στο 14ο δευτερόλεπτο και είναι το δεύτερο γρηγορότερο γκολ στην ιστορία του Ολυμπιακού στο ελληνικό πρωτάθλημα. 

Συνολικά την πρώτη του χρονιά αγωνίστηκε σε 30 επίσημους αγώνες, πετυχαίνοντας ένα γκολ, αγωνιζόμενος κυρίως στη μεσαία γραμμή (και όχι ως επιθετικός, θέση στην οποία διακρίθηκε αγωνιζόμενος στις ακαδημίες), κατακτώντας παράλληλα και το πρώτο του πρωτάθλημα με τον πειραϊκό σύλλογο.

#### 2017-18
Την επόμενη χρονιά συνέχισε να αγωνίζεται στην πρώτη ομάδα του Ολυμπιακού. Στις 18 Αυγούστου 2017 συμμετείχε στον πρώτο του αγώνα στο Τσάμπιονς Λιγκ, στην προκριματική φάση απέναντι στην κροατική Ριέκα, όπου ο Ολυμπιακός προκρίθηκε στους ομίλους του Τσάμπιονς Λιγκ. Στο πρωτάθλημα η πρώτη του συμμετοχή πραγματοποιήθηκε ως βασικός στην εντός έδρας νίκη με 4-1 απέναντι στη Λάρισα. Αργότερα, στις 19 Σεπτεμβρίου του 2017, αγωνίστηκε και στην πρώτη αγωνιστική του Κυπέλλου Ελλάδας, σε έναν αγώνα κόντρα στον Αστέρα Τρίπολης, ο οποίος έληξε 2-1, υπέρ του Ολυμπιακού.

Στις 18 Οκτωβρίου του 2017, ο Ανδρούτσος, πραγματοποίησε ως βασικός το ντεμπούτο του στους ομίλους του ΟΥΕΦΑ Τσάμπιονς Λιγκ, σε έναν αγώνα κόντρα στην Μπαρτσελόνα, στο Καμπ Νου, με τελικό σκορ 3-1.

#### Ατρόμητος (δανεισμός)
Την σεζόν 2019-20 παραχωρήθηκε δανεικός στον Ατρόμητο.

## Διεθνής καριέρα
Στις 30 Απριλίου 2015 συμμετείχε για πρώτη φορά σε αγώνα της εθνικής Νέων (Κ18), στη νίκη με 4-0 απέναντι στην αντίστοιχη της Φινλανδίας, ενώ πέτυχε και το πρώτο του γκολ. Κατόπιν αγωνίστηκε και στην εθνική Νέων (Κ19), τόσο σε φιλικούς όσο και επίσημους αγώνες για τα τα προκριματικά του Euro. Στις 9 Ιουνίου 2017 έκανε και το ντεμπούτο του στην εθνική Ελπίδων (Κ21) εναντίον της αντίστοιχης της Σερβίας, ενώ πέτυχε και γκολ.

Τον Μάρτιο του 2017, κλήθηκε για πρώτη φορά στην εθνική Ελλάδας, για την εκτός έδρας αναμέτρηση εναντίον του Βελγίου (1-1), για τα προκριματικά του προκριματικά του Μουντιάλ 2018, χωρίς να αγωνιστεί .

## Στατιστικά στοιχεία ανά περίοδο
* έως και τις 30 Αυγούστου 2025.

## Τίτλοι
* **[[Ολυμπιακός Πειραιώς (ποδόσφαιρο)|Ολυμπιακός Πειραιώς]]**
** Πρωτάθλημα Ελλάδος **(3)**: (2017, 2021, 2022) 

## Παραπομπές


## Εξωτερικοί σύνδεσμοι
* Θανάσης Ανδρούτσος στο Olympiacos.org
* Θανάσης Ανδρούτσος στο EPO.gr
* Θανάσης Ανδρούτσος στο Transfermarkt.com
* Ο Θανάσης Ανδρούτσος στο soccerway 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΦφΛ Οσναμπρύκ
Κατηγορία:Ποδοσφαιριστές 2. Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΟΦΗ